Тое, што на агучаныя пытанні калектыў сярэдняй школы № 4 Лунінца дае вычарпальныя і грунтоўныя адказы, робіць сваю справу якасна, на высокім прафесійным узроўні, і пераканала няхай непрацяглае, але вельмі насычанае і яркае знаёмства з установай адукацыі. Як паведаміла дырэктар Наталля Аляксандраўна Цяльпук, сярэдняя школа № 4 Лунінца з’яўляецца другой па велічыні ў раёне. У 37 класах-камплектах у дзве змены займаюцца 911 навучэнцаў, працуюць 82 педагагічныя работнікі, з якіх 34 працэнты маюць вышэйшую кваліфікацыйную катэгорыю. На базе школы дзейнічае 5 груп прадоўжанага дня, пункт карэкцыйна-педагагічнай дапамогі, 4 класы прававой накіраванасці і 4 класы інтэграванага навучання і выхавання. На трэцяй ступені функцыянуюць класы з павышаным вывучэннем асобных вучэбных прадметаў.